
DIS MANIBVS IOSEPHI DELZ 


PRAEFATIO 


De Davide Ruhnkenio!, viro inter omnes quotquot saeculum 
XVIII praestantes latinitatis auctores tulit nemini secundo, 
iam antea copiose satis egi?. librum autem vere aureum Elo- 


! David Ruhnken sive potius Ruhnkenius 1723-1798. 

? vide volumina q. i. De eloquentia latina saec. XVII et XVIII ... au- 
ctore Helgo Nikitinski. Neapoli (Istituto Italiano per gli Studi Filosofici. 
L'Umanesimo Europeo. Series Latina vol. 1) 2000, p. 31 sqq.; 203 sqq. et 
Davidis Ruhnkenii Oratio de doctore umbratico. Edidit Helgus Nikitinski. 
Neapoli (ib. Series Latina vol. 2) 2001. proxime uti spero procedet opus 
meum iam diu multumque meditatum cui titulus (nisi mutare videbitur) 
est Worterbuch lateinischer Meisterprosa der Neuzeit, ubi cum ceterorum 
praestantissimorum recentioris latinitatis auctorum tum Ruhnkenii etiam 
sermonis consuetudo theodiscis litteris illustratur. 

ante omnia tamen adeas Wyttenbachii (Daniel Albert Wyttenbach 1746- 
1820) librum q. i. Vita Davidis Ruhnkenii. Lugduni Batavorum et Amste- 
lodami 1799. praeterea consule: Tiberius Hemsterhuys und David Ruhn- 
ken. Biographischer Abriss ihres Lebens. Für Freunde der Нитапі- 
tät und des Studiums der Alten insbesondere, bearbeitet von Friedrich 
Theodor Rink ... Kónigsberg 1801, ubi tamen pauca admodum invenies 
quae eadem non Wyttenbachius in Vita Ruhnkenii enarrarat (lectu tamen 
dignae sunt e. g. p. 220-227); Franz Egermann, in: Pommersche Lebens- 
bilder 3, 1939, p. 69 sqq.; E. Hulshoff Pol, Studia Ruhnkeniana, Leiden 
1953 (horum studiorum altera pars MS. inedita adhuc latet aut omnino 
periit, teste Guilielmo Otterspeer Mus. Acad. Lugd. praeside); Thomas 
Gelzer, "Zum Codex Mosquensis und zur Sammlung der Homerischen 
Hymnen" in: Hyperboreus, vol. 1 (1994), p. 113sqq.; Bengt Lófstedt, 
“Zu David Ruhnkens Latinität” in: Studia Classica 34-36 (1998-2000), 
p. 121-124; Oleg Nikitinski, “Ruhnkenii ad Cantium (Immanuel Kant) 
epistula" in: Vox Latina t. 39 (2003), fasc. 153, p. 310-316. 


УІ РКАЕҒАТІО 


gium Tiberii Hemsterhusii? criticae artis ducem atque ma- 
gistrum, qui ad vitam disciplinamque Hemsterhusii illustran- 
das, historiam litterarum atque omnino humanitatem quam 
maxime confert, adde latinitatis exemplar emendatissimum 
et quod centum amplius annos ab editoribus neglectum, cur 
denuo adnotationibus criticis instruerem atque hac nova edi- 
tione frequentarem, non erat ut bibliopolae honestissimo 
multis verbis probarem. 


3 de memoria huius orationis v. Dav. Ruhnkenii Orationes, disserta- 
tiones et epistolae ... edidit. Frid. Traug. Friedemann, Brunswigae 1828, 
p. xxv sqq.; Elogium Tiberii Hemsterhusii, auctore Davide Ruhnkenio. 
Accedunt duae Richardi Bentleji epistolae ad Hemsterhusium. Vita Ruhn- 
kenii, auctore Daniele Wyttenbachio. Cum praefatione et annotatione edi- 
dit Joannes Theodorus Bergman. Lugduni Batavorum 1824; Supplementa 
annotationis ad Elogium Tiberii Hemsterhusii, auctore Dav. Ruhnkenio, et 
ad Vitam Davidis Ruhnkenii auctore Dan. Wyttenbachio ... Collegit et edi- 
dit Jo. Theod. Bergman. Lugduni Batavorum 1874; L. Müller, Geschichte 
der klassischen Philologie in den Niederlanden, Leipzig 1869, p. 82; nec 
non curiosa quaedam de fortuna eiusdem operis apud Aluredum Eduardum 
Housman invenies in: Mariateresa Horsfall Scotti, Nicholas Horsfall “Er- 
gastolani della filologia" in: Quaderni di storia 34 (1991), p. 187. 

de vocabulo quod est elogium quid sibi velit v. Frid. Traug. Friedemann 
in: Dav. Ruhnkenii Orationes ... op. mem., p. xxxv sq. et p. 223; J. Ph. 
Krebs, J. H. Schmalz, Antibarbarus der lateinischen Sprache, Basel 1905, 
vol. 1, p. 501; Renzo Meregazzi in: Pauli Iovii Opera (Paolo Giovio, Gli 
elogi degli uomini illustri (letterati - artisti - uomini d'arme). А cura di 
Renzo Meregazzi) Roma 1972, vol. 8, p. 6 sq.; Mario Puelma, "elogium: 
Probleme einer Wortgeschichte" іп: Mus. Helv. 57 (2000), p. 36-58, de 
Elogio Tiberii Hemsterhusii ib. p. 48. ceterum constat hoc vocabulum a 
probabilibus recentioris latinitatis auctoribus usitatum esse, cfr. e. g.: 
* Atque haec vitae series (agitur de Daniele Heinsio adhuc vivente) Lectori 
esto, non elogium. quod non praeripiendum, sed iudicio, vel aliorum, vel 
posteritatis, relinquendum est" Ioannis Meursii Athenae Batavae ... Lug- 
duni Batavorum 1625, p. 215; “Мес ipse ego merito elogio fraudandam 
duxi optimam sororem meam hoc Opere, quo Cadomenses origines sum 
persecutus" Pet. Dan. Huetii, Episcopi Abricensis, Commentarius de rebus 
ad eum pertinentibus. Amstelodami ... 1718, p. 185. 


PRAEFATIO VII 


duae tantum Elogii editiones sunt, quarum ratio habenda 
est cum ceterae ad textum constituendum nihil afferant; 
earum una est editio prima*, altera vero "secunda'?, de qua 
Wyttenbachius ad annum 1789 Vitae Ruhnkenii haec ad- 
notavit: “Elogium Hemsterhusii castigatius prodiit, complu- 
ribus locis ad proprietatem, perspicuitatem, efficaciamque 
dictionis reformatis: quod vix fieri potuisse videatur in libro, 
qui jam e prima editione tam cultus politusque exiisset. Sed 
nimirum triginta annorum intervallum et orationis scientiam 
auxerat, et limam acuerat.”” itaque exactioris iudicii edito- 
res? iusta de causa textum secundae editionis religiose da- 
bant additis in app. critico lectionibus primae, quod et hac 
quoque editione, quanta potui diligentia, praestiti, uno tan- 
tum eoque levissimo errore? typographi secundae editionis 
tacite emendato. 

sed huc usque non multum nisi forte maiore cura a ce- 
teris editoribus differebam. nunc vero de singulari editionis 
meae praesidio et ornamento dicendum est. proxime cum Lei- 
dae degerem atque in bibliotheca Academiae Lugdunobata- 


^ Elogium Tiberii Hemsterhusii, auctore Davide Ruhnkenio. Lugduni 
Batavorum, Apud Sam. et Joh. Luchtmans, Academiae Typographos. 1768. 

5 Elogium Tiberii Hemsterhusii, auctore Davide Ruhnkenio. Editio se- 
cunda castigatior, Cui duae Richardi Bentleji Epistolae ad Hemsterhusium 
accedunt. Lugduni Batavorum, Apud Sam. et Joh. Luchtmans. 1789. 

$ memoria fortasse labitur Wyttenbachius, scribendum enim fuit “vi- 
ginti". 

7 Wyttenbachius, Vita ... op. mem., p. 200. 

* quorum ultimus est Josephus Frey (Bibliotheca scriptorum latinorum 
recentioris aetatis. Edidit Josephus Frey. Elogium Tiberii Hemsterhusii 
auctore Davide Ruhnkenio. Ex editione altera descriptum addita discrepan- 
tia editionis prioris. Lipsiae. In aedibus B.G. Teubneri 1875) qui et omnium 
diligentissimus, ut qui paucissimis erroribus laboret, e. g.: loco Ernesti scri- 
bendum erat Ernestum (p. 21: 36, 3); in app. critico post sapientiae comma 
delendum (p. 2: 4, 2). 

? "explicationen" 27, 3. 


УШ PRAEFATIO 


vae (Universiteitsbibliotheek Leiden) libros saec. XVII et 
XVIII ut soleo curiosa manu volutarem, ecce incidi in exem- 
plar (754 D 25, quod in app. crit. R insignivi) primae Elo- 
gii editionis cum adnotationibus manu Ruhnkenii scriptis!?, 
quae quidem res usque ad hoc tempus omnino ignota ma- 
net neque catalogus bibliothecae Leidensis ullam eius men- 
tionem facit!!. eas autem adnotationes Ruhnkenius scripsit 
atque, uti credere par est, typographo misit cum secundam 
editionem (a. 1789) pararet; deinde plagulas tantum correxit, 
ubi aliqua denuo mutavit: hoc pacto secunda editio evasit, 
quae sola tamquam ab ultima Ruhnkenii manu aestimanda 
est, cum R intermedium, ut ita dicam, Elogii statum reprae- 
sentet: ita nunc demum melius, quam prioribus editoribus 
contigit, videre licet per quos gradus Ruhnkenius ad sum- 
mam artis escenderit. 

in apparatu critico post lectiones secundae editionis sem- 
per, nisi aliter indicatum, primae editionis lectiones afferun- 
tur; lectiones R, utpote quae cum lectionibus secundae ed. 
plerumque consentiant, in dissensu tantum cum illa profe- 
ro!?, scripturae rationem ad secundae editionis normam exe- 
gi, litteras inclinatas q. d. italicae servavi, litterae „s“ alteram 


10 y, imaginem phototypice expressam. 

П pariter ignoratur inserta ibidem schedula cum observationibus viri cla- 
rissimi Ludovici Caspari Valckenarii (ut opinor ipsius manu scriptis); vide 
sis Append. et imaginem phototypice expressam. Ruhnkenius vero, cum 
alteram Elogii editionem pararet, nullam istarum observationum omnino 
rationem duxisse videtur. 

12 e, g: "4, 1 sic: s. contra: s. debeatur R”, h. e.: “sic” est lectio ed. a. 
1789, “sic contra" lectio ed. а. 1768, “sic debeatur" lectio R; “1, 3 dissi- 
militudine: diversitate", h. e.: “dissimilitudine” est lectio editionis a. 1789 
atque R, "diversitate" lectio ed. a. 1768; “50, 7 dixisses: putasses, R”, 
h. e.: "dixisses" est lectio ed. a. 1789, “putasses” lectio ed. а. 1768 atque 
R (i. e. in R lectio editionis a. 1768 nondum mutata est); “8, 4 percipias: 
deest", h.e. “percipias” est lectio ed. a. 1789 atque R, sed deest іп ed. 1768; 
*14, 13 velut: deest, R", h. e. *velut" deest in ed. a. 1768 atque in R. 


PRAEFATIO ІХ 


formam quae est „[“ neglexi, ligaturas graecas et “42” solvi. 
capitum intervalla Ruhnkenius in priore iam editione assi- 
gnavit neque ea in altera mutavit, tantum quod numeros non 
adiecit, quos addere mei officii esse duxi; capita vero in pa- 
ragraphos meo arbitratu dispescui grammaticorum commo- 
do consulens. 

restat ut Nicolao Horsfall et Martino West Oxoniensibus, 
clarissimis viris, honorificum perquam huic libro, cuius pla- 
gulas oculis perlustrarunt, acuminis atque diligentiae te- 
stimonium reddam nec non grate memorem Societatem 
Theodiscam Studiis Provehendis (Deutsche Forschungsge- 
meinschaft) atque opus fundatum Friderici Thyssen (Fritz 
Thyssen Stiftung) pro pecunia liberaliter prolata. 


dabam Monachii m. Oct. MMVI H. N. 


р.3 
ей. 1789 


р.4 


ELOGIUM 
ТІВЕКП HEMSTERHUSII, 


AUCTORE 
DAVIDE RUHNKENIO. 


PRAEFATIO. 


Cum mihi magistratum academicum deponenti publice di- 
cendum esset, perfectam Critici formam in Tiberio Hem- 
sterhusio spectandam exhibui. Quod orationis argumentum 
omnibus tam jucundum accidit, ut me nunquam meminerim 
attentius audiri. Erant etiam, qui hanc orationem quam pri- 
mum edi cuperent, ut, quam voluptatem illa audienda cepe- 
rant, eandem illa legen\da iterum capere possent. Quorum 
voluntati me facilem praebui. Sed quoniam hujusmodi ora- 
tiones, semel lectae, fere abjici solent, et in oblivionem abire, 
meae cavendum putavi forma ejus sic immutanda, ut non tam 
oratio, quam elogium esse videretur. Elogium hac significa- 
tione non satis Latinum esse scio. Sed temporum nostrorum 
consuetudini aliquid dandum fuit. 


Praef. 1 spectandam exhibui: spectavi Il Praef. З meae...putavi: nost- 
rae...putavimus || Praef. 4 hac significatione: hoc sensu 

2 ELOGIUM ТІВЕКП HEMSTERHUSII 
ELOGIUM 


TIBERII HEMSTERHUSII. 


1. Nulla facile ars ac disciplina plus vel invidiae, vel infa- 
miae suscepit, quam quae a primario, quod in judicando 
cernitur, munere Critica vocatur. Haec aliquando incidit in 
ingenia furiosa, quae nullo rationis tanquam freno coérce- 
rentur, aliquando in jejuna et angusta, quae | non caperent 
tantae rei vim et auctoritatem. Duplex igitur, pro ingeniorum 
dissimilitudine, inita est Critices exercendae ratio. Illi firma, 
nec ullo modo commovenda, temere convellebant, et certa 
incertis conjecturis vexabant: hi nihil aliud, nisi materiam e 
libris manu scriptis comportabant, in rebus ipsis et sensibus 
scriptorum explicandis muti, in verbis et formulis ad gram- 
maticam normam exigendis loquaces et rixosi. Utrique cum 
sibi Criticorum nomen arrogassent, et, facili plebe literaria, 
tenuissent, hominum vitia, ut fieri solet, ad ipsam artem tra- 
ducta sunt, et Critica, modo temeritatis et audaciae mater, 
modo nugatoria syllabarum auceps, dici haberique coepit. 
Quam invidiam, non mirandum est, diutius in Critica, quam 
in ulla alia discilplina, cui per similem iniquitatem labes ad- 
spersa esset, haesisse. Etenim ceterae artes, magnam partem 
populares, et communi intelligentiae patentes, facile inveni- 
unt, qui, caussa cognita, calumniam depellant. Critica, plures 
difficultate et rerum discendarum copia et varietate deterrens, 
quam delectatione aliqua alliciens ad se et invitans, paucos 
omni tempore discipulos nacta est, paucos habuit patronos, 


1, 2 coércerentur: coérceri possent || 1, 3 dissimilitudine: diversitate 1! 
1, 4 Illi firma, nec ullo modo commovenda: Illi, quae commoveri non pos- 
sent | temere convellebant: c., R !| 1, 6 Quam invidiam, non mirandum 
est, diutius in Critica...]abes adspersa esset, haesisse: Quae invidia diutius 
haesit in Critica...esset labes aliqua adspersa 


p.5 


p.6 


р.7 


p.8 


p.9 

qui caussam suam cognoscerent, innocentiam tuerentur, di- 
gnitatem et gloriam vindicarent. 


2. Cogitanti vero mihi, quae tandem optima esset ratio tam 
praeclari studii commendandi, et injuria, qua premitur, li- 
berandi, nulla commodior et efficacior occurrit, quam quae 
perfecti et omnibus numeris absoluti Critici imaginem, ad 1 
vivum expressam, ob oculos ponat. Sic enim spero, futurum, 
ut, quicunque in hoc exemplar inspexerit, quam artem in 
contemtum vocare ausus sit, in ea liberalis doctrinae omnis 
fastigium esse fateatur. 


3. Verum, ne cui videar Criticum, qualis nec fuerit unquam, 
nec esse possit, fingere, exemplar ejus ducam ab eorum ali- 
quo, quibus omnes omnia summa in hac facultate tribuerunt. 
Nec ille longe quaerendus. Adhuc animis, vel dicam, oculis 
nostris inhaeret TiBERIUS HEMSTERHUSIUS. Vix dum lacrimae, 
quas in ejus funere profudimus, exaruerunt. 


4. Hic talis ac tantus vir in illis, quorum vix singuli singulis 
seculis in generis humani exemplum nascantur, praecipuum | 
locum tenet. Quo magis, ut mediocri ingenio homines fa- 
cile patimur cum libris suis occidere, sic Hemsterhusii me- 
moria conservanda modis omnibus, et aeternitati aequanda 
est. Quanquam vero ad laudem ejus magnificentius, et ad 2 
communem utilitatem uberius futurum esset, si divina cum 


2, 1 ob: ante |! 2, 2 spero, futurum: speramus f., R 

3, 1 eorum aliquo: a. illorum ll 3, 2 vel dicam: post d. comma deest 

4, 1 vir in illis, quorum...nascantur, praecipuum locum tenet. Quo ma- 
gis: vir praecipuum inter illos locum tenet, quorum...nascantur. Itaque | sic: 
s. contra: s. debeatur R | aequanda est: a. videtur Il 4, 2 futurum esset...qui- 
bus: futurum erat, si divinae animi, ingenii, doctrinae, sapientiae virtutes, 
quibus 

animi, et ingenii, tum doctrinae, et sapientiae bona, quibus 
cumulatus fuit, singulatim explicarentur, nobis tamen, quod 
omnia persequi infinitum est, ex ea maxime parte, qua glo- 
riam suam inprimis fundavit, hoc est, ex Critices scientia, 
spectandus videtur. 


5. Critica veterum scriptorum libros, tanquam materiam, 
quam tractet, et in qua versetur, sibi subjectos habet: nec an- 
gustis certorum scriptorum terminis septa telnetur, sed per p, 10 
Poétas, Oratores, Grammaticos, Historicos, Philosophos lon- 

ge lateque vagatur, ubique judicium et censuram exercens. 
Quam provinciam tametsi proprio quodam jure tenet, tamen, 

si quando in graviorum disciplinarum auxilium vocata sit, 
non dubitat illos fines transire. Sane ex quo tempore Erasmus 

et Beza eam in Theologiam, Cujacius, aliique in Jurispruden- 
tiam, saluberrimo instituto adsciverunt, ferme tam frequens 

est in his disciplinis, quam іп regno suo. Censendi vero ju- 
dicandique munere sic fungitur, ut vera a falsis et supposi- 
titiis discernat, fraudes suis vestigiis odoretur et demonstret, 
obscuris sive rebus sive verbis lumen affundat, depravata 
corrigat, laudet recta, reprehendat vitiosa. Has Critici partes, 

tam difficiles, tam gralves, qui recte sustinere et tueri velit, p. 11 
duplici praesidio instructus ornatusque esse debet, ingenio 
acerrimo, et eruditione prope immensa. 


6. Ingenium in omnium artium, etiam leviorum, studiis valet 
plurimum. Sed ut aliud aptius est Mathesi, aliud Poéticae, 
aliud aliis artibus, sic Critica quoque sibi deposcit proprium 
et peculiare. Ejus autem vis omnis ex duabus animi faculta- 
tibus oritur, ex imaginum ante perceptarum celeri instaurati- 


4, 2 nobis tamen...ex ea: nos tamen, quibus omnia persequi infinitum 
videtur, illum constituimus ex ea | scientia, spectandus videtur: scientia 
spectare 

5, 2 proprio: praecipuo, R | tamen, si quando: t. ejus fines egreditur, si 
q. | non...transire: desunt ІІ 5, 3 eam: illam 


p. 12 


p. 13 

one, et ex promta ac parata judicandi subtilitate. Finge, Cri- 
ticum, qualem deformamus, impedito et corrupto scriptoris 
loco remedium quaerere, et diligenter attende, quibus mentis 
actionibus ad id, quod quaerit, perveniat. Altera animi facul- 
tas varias imagines ante haustas, quae | ad talem locum expe- 
diendum accommodatae videantur, ei celeriter et in tempore 
offert: altera, quid res postulet, atque adeo, quid ex plurimis 
simulacris animo simul obversantibus deligendum sit, eadem 
celeritate videt ac decernit. Ergo critica vis maxime judica- 
tur mentis celeritate, quam Graeci &yyivouav et evotoyiav, 
Latini sagacitatem, sollertiam, ingenii felicitatem vocant. 
Haec autem sagacitas non in hominis potestate est, non stu- 
dio, labore, exercitatione comparatur, sed rarum et singulare 
munus est unius naturae fautricis; licetque adeo, quod De- 
mocritus de Poéta dixit, ad Criticum transferre: Criticus non 
fit, sed nascitur. Tali ingenio praediti cum perraro exoriantur, 
non mirum sit, magnam excellentium Criticorum et nunc 
esse, et semper fuisse paulcitatem. Quod vero diximus, inge- 
nium hac in re plus valere, quam artem ac disciplinam, hoc 
argumento intelligi potest. Multi, iique praeclarissimi viri, 
cum studiorum genere, ad quod ab ipsa natura deducerentur, 
relicto, se ad Criticam contulissent, eruditione sibi, quod na- 
tura negarat, parare conati sunt, ingeniique vicarium, artifici- 
um quoddam assumserunt. Quorum conatus, noli quaerere, 
quam infeliciter cesserit. Quanta eruditionis, de Graecis fon- 
tibus ductae, copia fuerit in Jo. Meursio et Ez. Spanhemio, 
nemo ignorat, nisi qui ipsam antiquitatem Graecam ignoret. 


6, 6 Democritus] 68 B 17, 18, 21 DK 


6, 7 non mirum sit: quis miretur | paucitatem.: paucitatem? ІІ 6, 9 Multi, 
iique: Multi: Multi iique R | genere: g. eo | deducerentur: deducebantur | 
sibi, quod natura negarat, parare conati sunt: sibi parare conati sunt, quod 
natura negarat 


10 


11 


6 ELOGIUM TIBERII HEMSTERHUSII 


At illi ipsi, cum vim facere naturae, et Criticam exercere in- 
stituunt, quam sunt dissimiles sui! Duo praestantissimi viri, 
N. Heinsius et P. Burmannus, omne studium suum in Poétis 
Latinis expoliendis | consumserunt, pari uterque eruditione, 
sed dispari acute sentiendi et feliciter divinandi facultate. Al- 
ter igitur Poétarum Latinorum sospitator dictus est, alter non 
potuit in tantae gloriae societatem venire. 


7. Haec vero Critici materies indolesque in Hemsterhusio 
tanta fuit, ut natura, quid in tali ingenio fingendo posset, in 
eo potissimum experta esse videatur. Omnes in illo talem 
oculorum aciem, qualis lyncibus et aquilis tribui solet, mira- 
bantur. Sed profecto mentis acies multo miranda magis. Ni- 
hil tam abditum erat, tam nihil retrusum, quod ejus acumen 
falleret. Nihil tam depositum ac prope conclamatum, cui non 
vitam et salutem redderet. Nihil tam artificiose simulatum, 
quin fraudem facile sentiret, | et indiciis suis teneret. Talis 
tam felicis Critices illustre documentum dedit in Xenophonte 
Ephesio. Hic scriptor, aetate demum nostra, mendose et neg- 
ligenter editus in Italia, nativa sua venustate Hemsterhusium 
invitarat, ut non solum quae quid vitii traxissent, emendaret, 
sed plurium etiam verborum lacunas de conjectura supple- 
ret. Post Dorvillius V. C. eundem scriptorem iterum ad Co- 
dicem MS. exigi jussit. Quid quaeris? Nullus unquam vates 
Hemsterhusio repertus est verior. Nam vetus codex lectiones 
et lacunarum supplementa sic, ut ille divinando restituerat, 
plerisque locis repraesentabat. 


8. Etsi vero permagnum Critico praesidium est in men- 
tis vi et sollertia, nemo tamen omnia in eo posita putet. 


p. 14 


p. 15 


2 Compalrandum est alterum instrumentum, eruditio; quae ut p. 16 


7, 5 repraesentabat: repraesentavit 

parum aut nihil sine ingenio, sic sine eruditione ne perspica- 
cissimum quidem ingenium quicquam effecerit. Recte Crates 
Mallotes, quem haec ipsa ars nobilitavit, apud Sextum Em- 
piricum, in Critico requirit omnis liberalis doctrinae, quam 
Graeci еүкуклололдеіоу vocant, scientiam. Si igitur ad Cri- 
ticam adspirare velis, de Cratetis praecepto, ante Grammati- 
cam, non vulgarem istam, sed altiorem, percipias, habites in 
Poétis et Oratoribus, peragres latissimum historiae campum, 
mente complectaris universam philosophiam, et his omnibus 
adjungas Mathesin, maxime partes illas, quae mentem exa- 
cuunt ad verum cernendum. Ex tanta tot artium ac discipli- 
narum ubertate Critica demum efflorescit et redundat: | tali 
instructu ornatuque eam oportet esse comitatam. 


9, Equidem vereor, ne hac rerum discendarum multitudine 
commemoranda restinguam potius juventutis studia, quam 
incendam. Sed quid faciam? Non alius ad pulcerrimam artem 
aditus patet, nec aliis gradibus Hemsterhusius ad id, quod in 
illa summum est, escendit. 


10. Juvat igitur, non modo quam praestans et inusitata ejus 
eruditio fuerit, sed etiam qua via et ratione ad illam perve- 
nerit, explicare. Quod dum facimus, pars vitae Hemsterhusi- 
anae, ut ad cognoscendum jucundissimae, sic ad imitandum 
utilissimae, breviter attingenda erit. 


8, 3 Sextum Empiricum] S.E. adv. math. 1, 79 


8, 4 Si igitur: Quamobrem si | de: ex | ante Grammaticam: a. percipias 
G. | percipias: deest 
9 Equidem: deest 

11. Puelrulus (*) literarum initia cum ab idoneis magistris 
percepit, tum a patre, Francisco Hemsterhusio, qui salutarem 
artem, quam profitebatur, cum politioribus literis conjun- 
xerat, et peregrinandi studio ductus, omnem fere Europam 
lustrarat. Vis ingenii sic ante annos in Hemsterhusio nostro 
eluxit, ut multi, quibus carus erat, timerent, ne non vitalis 
puer esset, aut ingenium tam praecox ad frugem perveniret. 
Quam sollicitudinem vanam fuisse, eventus docuit. Nam 
eundem mentis vigorem integrum et illibatum pertulit ad ex- 
tremam usque senectutem, hoc est, ad aetatis anlnum octu- 
agesimum secundum, qui vitae ultimus fuit. Una memoria, 
quanquam raro, lababat, ubi proprium hominis nomen subito 
edendum esset. 


(*) Natus est Groningae 1. Febr. 1685. Ab a. 1704. Philoso- 
phiae et Matheseos Professor Amstelodami: ab a. 1717. Linguae 
Graecae, post etiam Historiae Patriae Professor Franequerae: ab 
a. 1740. ejusdem Linguae et Historiae Professor Leidae. Obiit 7. 
April. 1766. 


12. Decimum quartum annum agens, qua aetate plerique 
in tirociniis haerent, jam versabatur inter cives Academiae 
Groninganae, et praestantissimos quosque bonarum artium 
magistros audiebat. 


11, 1 cum: tum | salutarem artem: a. s. | lustrarat: peragrarat ll 11, 2 qui- 
bus carus erat: desunt | ingenium tam praecox: t. p. і. | Quam...docuit: Quae 
sollicitudo vana fuit 


p. 18 


p.19 


р.20 


р.2 

13. Socrates apud Platonem omnia praeclara de Isocrate 
adolescente auguratur, quod natura philosophia quaedam 
inesset in ejus mente. Simillimam Isocraticae indolem Jo- 
annes Bernoullius, Mathematicorum longe princeps, in 
Hemsterhusio adolescentulo, simul atque eum in disciplinam 
receperat, sagacissime perspexit. Iccirco nihil antiquius ha- 
buit, quam | ut philosophiae semina, quae in ejus mente late- 
rent, proliceret, et recta cultura firmaret. Nec Hemsterhusius 
Bernoullii augurium fefellit. Nam tanta celeritate altiorem 
Geometriam percepit, et in intimos philosophiae recessus 
penetravit, ut magister fateretur, se, quem cum eo compa- 
raret, inter discipulos habere neminem. Atque haud scio, an 
multum fallamur, si altos illos et magnificos de rebus divi- 
nis humanisque sensus, qui postea se omnibus Hemsterhusii 
dictis factisque protulerunt, magnam partem a Bernoulliana 
disciplina repetamus. Ipse quidem, Bernoullium divino mu- 
nere sibi praeceptorem obtigisse, cum gaudio, quod vultu et 
oculis proderetur, fateri solebat. 


14. Ita cum aliquot annos exegisset in Acaldemia patria, Lei- 
dam venit, invitatus praecipue fama Jacobi Perizonii, qui cum 
ceteras humanitatis partes egregie, tum veterem historiam 
elegantius, quam quisquam ante eum, tradebat. Leidae tum 
casu quodam disjecti erant publicae Bibliothecae Codices 
MSS. Horum in ordinem redigendorum cura ab Academiae 
Curatoribus demandatur Hemsterhusio. Quod Curatorum de 
tantulo adolescente judicium tam felix omen in posterum 


13, 1 philosophia] Plat. Phdr. 279a 


13, 2 receperat: recepisset | Iccirco: Itaque: Idcirco R cf. 35, 4; 44, 1; 
48, 2 

14, 1 annos exegisset in Academia patria: а. іп А. p. е. | fama: inclyta 
f. | egregie...tradebat: e. t., tum veterem historiam sic, nihil ut supra fieri 
posse videretur 

tempus faciebat, ut nemo unus dubitaret, quin is aliquando 
Jacobo Gronovio in Graecarum literarum Professione suc- 
cessurus esset. Verum, vacante illa provincia, res secus ce- 
cidit, non Curatorum voluntate alienata, sed artibus eorum, 
qui, ne luminibus suis obstrueretur, metuebant. Data est Pro- 
fessio Havercampo, si minus Academiae, at | ipsorum ratio- 
nibus accommodato. Sed haec latere, melius est, quam cum 
auctorum ignominia et dedecore in lucem proferri. Leidae 
cum Hemsterhusius studiorum spatia decurrebat, vix dum 
expleto decimo nono aetatis anno, Amstelodamum, ut juven- 
tuti studiosae viam ad Mathesin et Philosophiam praeiret, 
honorifice invitatur. Quis est, qui talem provinciam nactus, 
non totam studiorum rationem commutasset? non humanio- 
res literas, veluti crepundia, abjecisset? Talis stultitia in alios, 
ab angustis doctrinae compendiis profectos, cadere poterat, 
in Hemsterhusium non poterat, qui praeclare sciret, quo soci- 
etatis vinculo hae disciplinae inter se devinciantur. Ac reperit 
Amstelodami, quorum consuetudine elegantiorum literarum 
studium non mediocriter aleret. Orlnabat tum illam urbem 
ingeniosus Poéta, et disertus Poétarum Latinorum interpres, 
Janus Broukhusius. In eadem tum aliquot annos degebant 
Stephanus Berglerus et Ludolphus Kusterus, ille veteris phi- 
losophiae scientia, hic critica facultate, uterque Graecis lite- 
ris tam excellens, ut ambiguum posteris reliquerint, uter utri 
ea laude praestaret. Quorum amicitiam Hemsterhusius appe- 
tebat cupidissime, tenebatque eo constantius, quo magis in- 
genium talium virorum sermonibus ad omnis elegantiae sen- 


14, 4 metuebant: timerent || 14, 7 decurrebat: decurreret | Amstelo- 
damum...invitatur: honorifice A. i., ut juventuti studiosae viam ad Mathe- 
sin et Philosophiam praeiret ІІ 14, 10 non mediocriter aleret: vehementer 
aleretur ІІ 14, 11 In eadem...degebant: Mox tempus aliquod ibidem d. Il 
14, 12 Quorum: Horum, R 


р. 23 


р.24 


p. 2 

sum acuebatur. Hac tam felici velut contagione Broukhusius 
in eum transfudit Propertii, Kusterus Aristophanis amorem, 
salutarem deinceps utrique Poétae futurum. Sed jam ante in- 
tervenerat, quod Hemsterhusium cum Graecis Musis artius 
conjungeret. Destituerat vir doctus | Julii Pollucis editionem, 
quae Amstelodami parabatur. Quaeritur, qui destitutas par- 
tes excipiat. Itur ad Hemsterhusium. Is, Graevii auctoritate 
impulsus, operis curam suscipit, et commentatione, juveni- 
li illa quidem, veruntamen juvenis Hemsterhusii, eruditis- 
simorum hominum oculos animosque in se convertit. Ipse 
auctor (quis enim tali aetate se ipsum contemnat?) de hoc 
opere satis bene sentiebat. Brevi post a Richardo Bentlejo, 
Britanniae Aristarcho, literas accipit, quibus quidem opera 
Polluci navata eximie laudabatur. At eaedem literae (*) Ben- 
tlejanas emendationes in Comicorum loca, quibus Pollux a 
se dictis fidem et auctoritatem conciliasset, complecteban- 
tur. In quibus lolcis restituendis Hemsterhusius quoque con- 
sumserat studii plurimum, pulcre intelligens, summam rei in 
illis verti. Enimvero, lectis animadversionibus Bentlejanis, 
videt, inanem operam suam fuisse, alterum omnia divinitus 
expediisse. Quo tum animo Hemsterhusium fuisse putas? Ita 
conturbatus est, ita sibimet ipse displicuit, ut Graecas literas 
in perpetuum repudiare statueret. Nec, per mensem unum et 
item alterum, ausus est scriptorem Graecum attingere. Hoc 
si alteri evenisset, quam astute id dissimulasset, quam cau- 
tionem et diligentiam, ne in vulgus emanaret, adhibuisset? 


(*) Has literas, ab Hemsterhusii filio nobiscum communicatas, 
huic novae Editioni subjecimus. 


14, 13 velut: deest, R | salutarem: utilissimum ll 14, 18 quidem: deest, 
R | laudabatur: laudaretur ІІ 14, 19 At: Sed | (*): deest haec adnotatio, R. 
litteras ipsas huic editioni addere supersedi | conciliasset: conciliat | quibus 
locis: iisdem Comicorum versibus | consumserat studii plurimum: multum 
s. c. || 14, 23 quam cautionem...adhibuisset: quantam с. et d. a., ne in у. e. 

At ille, 6 callidum hominem! id narrare discipulis, et crebris 
sermonibus usurpare solebat. Nescio, quid alii sentiant. Mihi 
nunquam major, quam cum haec de se ingenue fatebatur, 
visus est | Hemsterhusius. Nam acer animi morsus indicat, p.26 
quos quam altos et veram gloriam expetentes spiritus pectore 
gesserit, erroris confessio, quantam maximarum rerum fidu- 
ciam haberet. Eleganter et vere Celsus de simili Hippocratis 
confessione ait: Levia ingenia, quia nihil habent, nihil sibi 
detrahunt. Magno ingenio, multaque nihilominus habituro, 
convenit simplex veri erroris confessio. 


15. Mox tamen Hemsterhusius, cum dolori successisset co- 
gitatio, quam inique se adolescentem cum Critico veterano, 
eodemque omnium principe comparasset, et secum in gra- 
tiam rediit, et cum literis Graecis. At Bentlejanae admonitio- 
nis haec vis fuit, ut apud animum constitueret, non ante se in 
hunc praecipitem | locum committere, quam artium omnium p. 27 
copiam mente et cogitatione comprehendisset, et, quoniam 
in hoc maxime reprehendebatur, Comicorum versus non 
ante tentare, quam varia metrorum genera, Comicis usitata, 
penitus percepisset. Nec alium, nisi illum ipsum monitorem 
suum, sibi imitandum sumsit. Hunc enim mirabatur unum, 
hunc in oculis ferebat, hunc omnibus memoriae nostrae Cri- 
ticis anteponebat, ne dissimulans quidem offensionem, si 
quis talis viri magnitudinem, quam consequi nulla ratione 
posset, per invidiam allatraret. 


14, 26 Levia ingenia] Cels. 8, 4, 4 


14, 24 callidum: candidum mallet Martinus West (per litt.) | 14, 25 ve- 
ram gloriam expetentes: verae gloriae cupidos 

15, 2 omnium copiam: o. paene infinitam c. | et, quoniam...percepisset: 
desunt || 15, З mirabatur unum, hunc in oculis: maxime admirabatur, h. in 
о.: maxime admirabatur u., h. u. in o. R nisi fallor 

16. Inito igitur eruditionis locupletandae consilio, veteres, 
inde ab ingeniorum fonte, Homero, scriptores nunquam re- 
misso studio legit: legit? immo vero | excerpsit, et in hor- 
rea sua congessit, ut, quicquid vel ad utriusque linguae ra- 
tionem, vel ad historiam, vel ad ritus et mores gentium, vel 
ad priscam sapientiam pertineret, id paratum esset, ac, si res 
postularet, inde continuo depromeretur. 


17. Quam vero consuetudinem ipse in legendo tenuerat, ut a 
veterrimo quoque scriptore gradum faceret ad eum, qui pro- 
ximus esset aetate, eandem aliis etiam atque etiam commen- 
dabat. Nam primum, ut alias opportunitates omittam (*), si 2 
hac via progrediaris, non verborum tantum, sed etiam signifi- 
cationum, singulis verbis et formulis attributalrum, tanquam 
tempora certius constituas: cujus rei diligens observatio in 
linguis omnibus valet plurimum. Deinde satis constat, nihil 3 
vel bene cogitatum esse, vel bene dictum ab antiquioribus 
illis, quorum libros velut recte cogitandi scribendique legem 
et normam probamus, quod non sit variis modis imitata pos- 
teriorum sollertia. Cujus imitationis venustatem nec senti- 4 
as, nec intelligas, nisi fontem, e quo profecta sit, cognoris. 
Thucydidis, ut hoc utar, reconditas exquisitasque sententias 5 
Hemsterhusius ita tritas notatasque habebat, ut, quid Poly- 
bius, quid Dionysius Halicarnassensis, quid Plutarchus, quid 


(*) Vide quae diximus Praef. ad Timaei Lex. Platon. 


16 nunquam remisso: pertinaci et indomito | ac: et, R | continuo depro- 
meretur: statim depromi posset 

17, 2 via: ratione | progrediaris: progrediare 11 17, 3 quorum...probamus: 
qui recte cogitandi scribendique velut lex et norma probantur 

alii inde ad imitationem traxissent, e vestigio indicaret. Ex 
quo instituto quot quam praeclarae difficiliorum locorum et 
interpretationes natae sint, et emenldationes, vel me tacente, 
intelligitur. 


18. At qui tandem sunt illi scriptores, quos vir summus futu- 
ro Critico maxime necessarios, quos legendos, quos ediscen- 
dos putabat? Quasi vero, dicet aliquis, nesciamus, Criticos 
in Poétis, Oratoribus, Grammaticis et Historicis vitae velut 
tabernaculum collocare. 


19. Hic locus me admonet, ut justum meum, vel Hemster- 
husii potius, dolorem et querelam effundam. Veteres hoc 
humanitatis studium sapientissimo consilio tam late patere 
voluerunt, ut et mathematicas artes, et philosophiam om- 
nem complecteretur. Veterum auctoritatem secuti sunt viri 
immortales, qui seculis decimo quinto et decimo sexto, pul- 
sa barlbarie, pristinam bonis literis dignitatem restituerunt. 
Verum brevi post exorti sunt literatores, qui, finibus illis la- 
tioribus per summam ignaviam contrahendis, sibi servarent 
Grammaticos, Oratores, Poétas, Historicos, valere juberent 
Mathematicos et Philosophos. Sic humanitatis disciplina, 
rebus magnam partem ex ea sublatis, prope tota facta est di- 
sciplina verborum. Ex eo tempore philosophi ejusmodi litera- 
tores cum arte sua contemserunt: literatores de humaniorum 
literarum contemtione ad ravim usque declamarunt, ne illud 
quidem intelligentes, sua culpa literarum dignitatem conci- 


17, 6 et: vel, R | et: vel | vel me tacente, intelligitur: facile est ad existi- 
mandum: сотта от. R 

18, 1 quos ediscendos putabat: et e. putarit || 18, 2 nesciamus, Criticos: 
dubium sit, quin Critici | vitae...collocare: commorentur 

19, 1 et querelam effundam: explicem ІІ 19, 6 ejusmodi: tales, R | con- 
temtione ad ravim usque: contemtu e cathedris | ne...intelligentes: nec in- 
telligere ullo modo potuerunt 

disse. Hos si ad majorum instituta revocare conemur, forsi- 7 
(ап operam perdamus. Sed profecto, si rectis consiliis locum 8 
dare velint, una superest ratio, qua et literas et semet ipsos 

p.32 a conltemtu vindicare queant. Revellant terminos humanita- 9 
tis, quos ignavia constituit, recipiant in artium chorum, quas 
inde ejecerunt, et, Hemsterhusii exemplo, literarum studium 
cum Mathesi et Philosophia conjungant. 


20. Geometria animum a sensibus ad ea, quae mente contu- 
emur, intelligenda traducit, acuitque in vero judicando. Et 2 
quisquam dubitabit, quin, qui hac disciplina ingenium sube- 
gerit, etiam in literis nostris, acutius cernat iis, qui nunquam 
attigerint pulverem eruditum? Hemsterhusio quid Geometria 3 
profuerit, sciunt, qui vel scripta ejus cognorint, vel sermones. 
Quicquid ex ore exibat, quicquid literis mandabatur, etiam 4 
in critico genere, facile prodebat ingenium adsuetum geome- 

p.33 tricae subtilitati. Nihil sulmebat temere, sed a certo cognitis 5 
et perspicuis via et ratione progrediebatur ad ea, quae inde 
necessaria consecutione efficerentur. 


21. Sed alia quoque Mathesis pars est, quam Critico dede- 
cori sit ignorare. Haec est Astronomia, praesertim antiqua, 
sine cujus scientia nec Graeci, nec Latini Poétae, qui inde 
multa carminibus suis ornamenta petierunt, plane perfe- 


19, 7 forsitan: fortasse ІІ 19, 8 una: una tantum, R | queant: possint, R ll 
19, 9 Hemsterhusii: magni H. 

20, 4 Quicquid ex ore exibat: Q. dicebat: Q. ex o. dicebat R | facile... 
geometricae: planum omnibus faciebat, quam adsuetus esset g. 

cteque intelligi possunt. Quo majus studium vir eximius ad 
eam cognoscendam attulit, nec, quamvis mitis et moderatus 
aliorum censor, sibi temperare poterat, quin suaviter rideret 
recentiores Poétarum interpretes, qui, ubi quid ex hac do- 
ctrina explicandum sit, vel turpiter haereant, vel in joculares 
errores labantur. 


22. Phillosophiae studium eo flagrantius erat, quo magis ab 
ipsa natura ad illam impellebatur. Per ejus vero partes om- 
nes sic vagatus est, ut modo versaretur in sancto Pythagorae 
recessu, modo in Academia Platonis, modo in Aristotelis Ly- 
ceo, modo in Zenonis porticu, modo in hortis Epicuri, ubique 
cum admiratione quadam deprehendens permulta, quae ae- 
tatis nostrae vanitas audet ut recens inventa jactare. Plerique 
veteris philosophiae studiosi vel partem ejus delibant, vel in 
locis amoenioribus, maxime in eo de moribus, commoran- 
tur. At Hemsterhusius ingenii sui magnitudini consentaneum 
judicabat, etiam partem omnium difficillimam, quae Meta- 
physicam complectitur, pervestigare. Nihil facile abstrusius 
reperias Platonis Parmenide, quo dialogo doctrina de Ideis 
explicaltur. Ab ejus lectione vir magnus semel, iterum, ter- 
tium idem abierat, qui venerat. Verum non prius conquievit, 
quam quarta lectione instituenda abditos philosophi sensus 
eruisset, ipsa difficultate non hebetante, ut fieri solet, sed 
acuente studium intelligendi. Nec satis habebat veteres co- 
gnosse, sed cum Platone Leibnitium, cum Aristotele Locki- 
um, cum aliis alios conjungebat, ut, qui sermones cum illo 
de veteri philosophia contulissent, nihil nisi veteres, qui de 
recentiore, nihil nisi recentiores, legisse putaret. Ceterum in 
Metaphysica quae vera certaque sint, et in quibus firme con- 


21, 2 sit: est, R | in joculares errores labantur: |. e. committant, R Il 
22, 2 deprehendens permulta: p. observans ІІ 22, 4 etiam: deest, R Il 22, 8 re- 
centiore: recentiori ІІ 22, 9 certaque: deest, R | firme: certo 

sistere possis, apud veteres se reperisse omnia dicebat. Nova- 
rum opinionum subtilitatem ut facile agnoscebat, sic earum 
levitatem et inconstantiam vel hoc argumento demonstrabat, 
quod, | quotiescunque novus Metaphysicus existat, toties pri- 
or loco, quem tenuit, pellatur. 


23. In variis autem veterum philosophorum familiis, ea- 
rumque decretis cognoscendis, vehementer dolebat sortem 
historiae philosophicae, quae, tametsi Criticis uberrimam 
ingenii exercendi materiam praebeat, tamen ad nullam dum 
criticam severitatem exacta sit, involantibus fere in illam, 
quasi in vacuam et caducam possessionem, compilatoribus, 
qui nec ingenio valeant, et literarum adeo rudes sint, ut e vi- 
tiosis antiquorum philosophorum versionibus sapere, et inde 
summam cujusque disciplinae conficere cogantur. 


24. Quanquam ne gentium quidem historia, | cujus usus latius 
patet, meliore ipsi conditione esse videbatur. Haec quantum 
obscuritatis vel a vetustate, vel a scriptorum dissensione, vel 
ab aliis caussis traxerit, quam corrupta sit per partium stu- 
dium, fraudem, superstitionem, et sciunt omnes, et fatentur. 
Veruntamen quotus quisque Criticorum in hunc patentissi- 
mum campum excurrit? quotus quisque adhibet Criticam, 
quasi veri obrussam? Signum ad hanc rem capessendam sus- 
tulerat Josephus Scaliger in Opere de Emendatione Tempo- 
rum, et altero Eusebiano, utroque aeterno, sed laudato magis, 
quam lecto. At perpaucos, qui per ejus vestigia ad eandem 


22, 10 earum: illarum | quotiescunque: quoties | quem tenuit: desunt 

23 [n variis...philosophicae: Cum autem varias veterum philosophorum 
(Ph- К) familias, earumque decreta cognosceret, historiae philosophicae 
sortem dolebat | sapere: post s. comma deest, R | et inde...conficere: de- 
sunt | summam: s. rerum scripsit et delevit R 

24, 2 dissensione: dissensu, R Il 24, 5 At: deest 

laudem contenderent, inventos scimus. Quo magis Hem- 
sterhusius et ipse historiam critica ratione tractabat, et disci- 
plinae suae alumnos ad eandem rationem amlplectendam 
incendebat, exemplum, ad quod studium dirigerent, iis pro- 
ponens severissimum reliquorum historicorum censorem, 
Polybium, cujus tanta admiratione captus erat, ut, si fieri 
posset, unum ejus librum deperditum plaustris homiliarum 
SS. Patrum redimere vellet. 


25. Antiquitatis eruditae, hoc est, Graecae et Romanae, stu- 
dium non solum ad veterum scriptorum historiaeque intel- 
ligentiam referebat, sed etiam eo, ut ingenium, contuendis 
antiquae artis miraculis, acueret ad sensum elegantiae et 
venustatis, quae talibus operibus inesset. Nec quicquam vel 
cupidius, vel intelligentius spectabat, quam veteres gemmas, 
numos, vasa, anaglypha, statuas: cujus rei facultatem ipsi da- 
bat socelri, Jacobi Wildii museum, non paucas ejus generis 
reliquias servans. Hanc animo insidentem pulcri et recti spe- 
ciem ubi ad recentiorum artificum opera transtulisset, non 
temere reperiebatur, qui cum de pictura et statuaria nostrae 
aetatis, tum de architectura, aliisque ejusmodi artibus elegan- 
tius judicaret. Ac saepe mirabatur, oculos vulgo per puden- 
dam negligentiam ad nullam rem erudiri, cum aliae corporis 
partes, quae minus sint praestabiles, et minus oblectationis 
animo praebeant, studiose excolantur, aures ad concentus 
musicos recte sentiendos, manus et pedes ad concinnum et 
liberalem motum edendum. Auctor igitur erat discipulis suis, 
ut lineari picturae, in qua artium, quas diximus, fundamenta 
sunt, mature operam darent. 


25, 1 solum: modo | historiaeque: et historiae | sed: verum 1! 25, 2 ipsi: 

26. Saltis diximus de infinita rerum copia et varietate, quam 
mente complexus est Hemsterhusius. Verum ad rerum intel- 
ligentiam nullus aditus patet, nisi per exquisitissimam scien- 
tiam linguarum, Graecae praesertim et Latinae. Hic quid me 
attinet dicere, eum longa et accurata meditatione consecu- 
tum esse, ut Graecae linguae nativam indolem, proprietatem, 
et arcana omnia teneret? Notior res est et testatior, quam ut 
pluribus verbis explicanda esse videatur. Itaque complector 
brevi, et, non exaggerandae rei caussa, sed simpliciter et 
vere hoc dico, Hemsterhusium Graecarum scientia literarum 
omnino omnes, qui inde a renatis literis excellenter in iis ver- 
sati sint, ipsum etiam Isaacum Casaubonum, cui doctorum 
hominum consensus primas deferre solet, longo post se in- 
tervallo reliquisse. 


27. Quod | si magna ingenia non nisi novarum rerum inven- 
tione metiamur, talem quoque sui mensuram vir summus, 
in hoc ipso linguarum studio, praebuit, invenienda verissi- 
ma Originum Graecarum ratione, singulari linguae Graecae, 
adde et Latinae, praesidio et ornamento. Hujus analogiae 
tanquam filo ductus, simplicissimas verborum formas, quae 
binis tribusve literis constarent, et una cum iis natas signi- 
ficationes indagavit, formas omnes et flexiones ad certam 
rationem revocavit, ex primariis notionibus secundarias, et 
consequentes elicuit, earumque non solum cognationem, sed 
etiam migrationes ostendit, commentitias anomalias, quibus 
Grammatici omnia perturbassent, explosit, denique tenebras 
linguae per tot secula offusas ita discussit, ut, qua lingua nul- 
la est neque | verbis, neque formis, copiosior, eadem jam nul- 
la reperiatur ad discendum facilior. Sed hujus rei subtiliorem 
et exemplis confirmandam explicationem non capit popula- 


26, 1 infinita: immensa, R ll 26, 5 inde: deest, R 

ris scriptio. Gratulemur potius aetatis nostrae felicitati, quae, 
quod majores nostri optarunt magis, quam sperarunt, id non 
tantum in Graecis, verum etiam in Orientalibus, uno tempore 
et inchoatum et consummatum vidit. Etenim quod analogiae 
lumen Hemsterhusius linguae Graecae, id eodem tempore 
Orientalibus intulit Hemsterhusii civis, aequalis, condisci- 
pulus, collega, amicus, unicus literarum, quas profitebatur, 
vindex, Albertus Schultensius. 


28. Hic forsitan dicat aliquis eorum, qui nolunt eundem 
hominem pluribus rebus excellere: sit sane ita: habuerit 
Hemsterlhusius Graecarum literarum scientia parem nemi- 
nem. At Latinarum certe regnum penes alios est. Ego vero 
non dubitem contendere, eum Latine doctissimos non solum 
aequasse, sed, quod adjumenta quaedam haberet, nec cogni- 
ta illis, nec usurpata, superasse. Recte vir magnus statuebat, 
Latinam linguam Graecae sic aptam et nexam esse, ut, qui 
alteram ab altera distrahat ac divellat, animi et corporis dis- 
cidium inducere videatur. Quod cum sibi idoneis rationibus 
persuasisset, eandem Latinae, quam Graecae, operam dedit, 
atque adeo, quoniam ejus proprium erat, nihil mediocriter 
scire, talem Latinae, qualem Graecae, facultatem consecutus 
est. Dicam, quod sentio, et, ut arbitror, dicam vere. Latinae 
linguae origines nemo mortalium ante Hemsterhusium re- 
cte cognolvit. Viderant Varro et alii Romani, multa ex lin- 
gua Graeca in suam venisse. Aliquanto plura, quorum ori- 
go veteres fefellisset, ex eadem lingua repetierunt Scaliger 
et Salmasius. Sed adhuc dubia lux erat. Enimvero, inventa 
Hemsterhusii ingenio Graecae linguae analogia, simul etiam 
Latinae ratio diluxit, patuitque clarissime, quod pauci ma- 


28, 1 Hic forsitan dicat: At dicet | sit sane ita: sint ista, sicut vis ll 
28, 2 At...est: Sed quid de literis Latinis dicis? Earum...erit | solum: modo ll 
28, 7 pauci... intellexerant: erant p. suspicati 


p. 43 


p. 44 


ELOGIUM ТІВЕЕП HEMSTERHUSII 21 


gis suspicati erant, quam intellexerant, totam fere Latinam 
linguam ab Aeolica fluxisse. Restat, fateor, pars quaedam, 8 
quae invecta aliunde videatur. Verum aut fallor, aut exorietur 
aliquando vir doctus et ingeniosus, qui, Hemsterhusiana ana- 
logia adjutus, eam quoque partem ad Graecam originem re- 
vocet, planissimeque demonstret, omnem Latinam linguam 
pulcrae matris Graecae pulcram filiam esse. 


p.45 29. Sed | mittamus origines. Quantum Hemsterhusio praes- 
idii esse debuit in Graecae linguae scientia ad Latinos scri- 
ptores rectius intelligendos? Constat inter omnes, scriptores, 2 
quos diximus, maxime Poétas, Graecam formam singulis 
prope verbis expressisse, et innumerabiles lepores veneres- 
que ex Graecis fontibus nunc apertius, nunc occultius deri- 
vasse. Nec M. A. Muretus dicere dubitavit, eos, qui Graeci 3 
sermonis expertes sint, ne Latine quidem scripta penitus per- 
cipere posse. Jam si cogitatione tibi fingendus sit harum ele- 4 
gantiarum interpres, an doctiorem Hemsterhusio reperias? 
Ipse vir summus sese in Latinis intelligendis sic a Graecis 5 
adjuvari sentiebat, ut interdum negaret, Poétas eos, qui se 
totos ad Graecorum imitationem contulissent, nominatim 

p.46 Properltium et Horatium, Graece imperitis valde placere 
posse. Adeo multa, quae venustissima et exquisitissima sint, 6 
eorum sensum intelligentiamque fallere. Omnibus igitur 7 
modis bene a majoribus constitutam rationem, qua utriusque 
linguae studium conjungeretur, tuebatur, ab eaque non se- 
mel descitum esse vehementer dolebat. Sub ipsa Academiae 8 


29, 3 eos, qui] Muret. var. lect. 2, 20 

incunabula Leidae bonas literas docuit Justus Lipsius, perfe- 
ctus literis Latinis, Graecarum mediocriter peritus. Is dicere 
ausus est, Graecas literas homini erudito decoras esse, ne- 
cessarias non item. Quod stultissimum dictum Isaaco etiam 
Casaubono (*), quo non fuit lenioris naturae Criticus, vehe- 
menter bilem | movit. Sed bonum factum, quod tam pernicio- p. 47 
sa literis opinio nullas radices egit. Mox enim tanquam coelo 
missus Josephus Scaliger, cui Batavi prope omnem rectum 
ingenii cultum, quem ex eo tempore ceperint, si grati esse 
velint, acceptum referre debent, Scaliger igitur cum ceteras 
ingenuas artes, tum Graecas literas, earumque cum Latinis 
conjunctionem, in his regionibus fundavit. Scaligerana di- 
sciplina per Grotios, Heinsios, Gronovios, Graevios, et alios 
usque ad patrum nostrorum memoriam propagata est. Tum 
rursus plerique literatores, Graecis vel neglectis, vel levi- 
ter delibatis, in unis scriptoribus Latinis habitare coeperunt. 
Altero igitur Scaligero opus erat, qui Musas Graecas fugam 
parantes sisteret, atque iterum cum Latinis artissimo foedere 
consolciaret. Is fuit Hemsterhusius, quo bonarum literarum p. 48 
tutelam suscipiente, brevi tanta rerum commutatio facta est, 
ut Athenae in Bataviam commigrasse viderentur, nec tamen 
quicquam de summo Latinarum literarum studio remittere- 
tur. 


(*) Vide Casauboni Epistol. 291. et 294. et Lipsii Epist. 356. 
in Syllog. Burm. T. I. p. 376. 


29, 8 perfectus...peritus: Latinae linguae inprimis peritus, Graece vix 

30. Sed Latine quam doctus fuerit Hemsterhusius, etiam 
scribendi genus declarat, purum, emendatum, luminibus fre- 
quens, bene vinctum, inprimisque proprietatis studio et ver- 
borum delectu commendandum. Una orationi facilitas deest, 
non comparanda illa, nisi saepe multumque scribendo: cujus 
rei facultatem raro dabat Graecarum literarum Professio. In 
juvene, velut in laetis herbis, se profundebat luxuries quae- 
dam, quam postea ratio et anni depaverunt. 


p.49 31. Halctenus virum egregium vidimus Graeciae Latiique 
monumenta ita tractantem, ut nunquam Ша de manibus de- 
poneret. Quo studio quantas eruditionis opes sibi compararit, 
supervacuum sit dicere. Eas cum primum in animadversioni- 
bus ad Lucianum protulisset, homines eruditos in stuporem 
et admirationem rapuit, expressitque omnibus confessionem 
hanc, ut dicerent, nihil simile ullam aetatem in hoc genere 
vidisse: magnam quidem copiam in Salmasii libris esse; sed 
ibi temere sacco fundi, hic omnia cum acerbo delectu, prope 
in Mathematicorum modum, explicari. 


32. Atque his cum ingenii, tum eruditionis fundamentis, tam 
firmis, tam alte positis, tandem Hemsterhusius verae et le- 

p.50 gitimae Critices velut aedificium superlstruxit. Sed critica 
disciplina quomodo usus sit, non alienum fuerit, eruditae 
juventuti, quae ejus vestigia persequi studeat, paucis expo- 
nere. 


31, 2 quantas: quam immensas 

33. Cum scriptori sive Graeco, sive Latino crisin suam im- 
pertire constituisset, primum justam cum eo familiaritatem 
contrahebat, hoc est, cum res ipsas, tum verba, similibus lo- 
cis inter se comparatis, quanta maxima fieri poterat diligen- 
tia, cognoscebat, recte judicans, sui quemque scriptorem op- 
timum interpretem esse, et, qui non saepius totum scriptorem 
uno tenore legisset, eum in emendando explicandoque tur- 
pissime labi. Tali notitia contracta, omnia ad certam rerum, 
sermonisque normam exigebat, difficilis, suspicax, semper 
verens, ne quid sibi fallaciae vel a librario, | vel ab interpo- 
latore strueretur. Tametsi quis poterat fallere illum sensum 
et natura sagacissimum, et multo literarum rerumque usu 
callidissimum? Tenebrio nobili scriptori foetum suum sub- 
jecerat? Statim fraudem certis vestigiis tenebat. Versificator 
magnorum Poétarum versibus furtim interposuerat suos? 
Spurios obelo configebat. Librarius lectionem corruperat, 
vel sciolus corruptam fucarat? In promtu erant omnes veri 
indagandi viae. 


34. Sed, quamvis summam ingenii fiduciam habere potuis- 
set, tamen Codicum MSS. fide inprimis nitebatur, et, quod 
hujus disciplinae expertibus mirum videatur, ex eorum vel 
contaminatissima scriptura pulcerrimas lectiones eliciebat. 
Nosse modos permutandorum in libris prilscis verborum, 
utile putabat: posse enim tardiora ingenia talibus adminiculis 
sublevari: sed nimiam in his diligentiam contemnebat, do- 
cens hoc etiam argumento, parum inde utilitatis redire, quod, 
ut quisque plurimum operae in librariorum aberrationibus 
notandis posuisset, iisque margines librorum opplevisset, ita 


33, 1 turpissime labi: turpiter errare ІІ 33, 2 rerum: post г. deest com- 

nullam magnopere Critices laudem tulisset. Vero Critico vim 
ipsius sententiae, et sermonis proprietatem bene perspectam, 
facile id, quod res postulet, suppeditare. Hic etiam locum 
habere illud Asinii Pollionis: Male eveniat verbis, nisi rem 
sequantur: vel illud Horatii, ex Asiniano expressum: 


Verbaque provisam rem non invita sequentur. 


35. Sed | duos inprimis scopulos, multorum naufragiis infa- 
mes, et ipse fugiebat, et alios, ut fugerent, monebat, temeri- 
tatem et superstitionem. Furorem judicabat, quod non intel- 
ligas, statim urere et secare; amentiam, aegri capitis somnia 
in contextum invehere, abolita veterum librorum scriptura. 
Nam, si hoc modo grassari liceret, brevi futurum, ut cala- 
mitas, quam Gothi et Vandali bonis libris importassent, prae 
hac levis et tolerabilis videatur. Iccirco in locis desperatis, 
ubi nulla ratio esset difficultatis expediendae, medicinam ab 
integrioribus libris exspectandam, et omnino nihil in contex- 
tu, nisi vetustarum membranarum auctoritate, movendum 
censebat, ne Bentlejo quidem veniam dans licentiae, quam 
sibi sumsit in Manilio recensendo. 


36. At | vero, qui nullum audaciae locum daret, non minus 
repudiabat anilem religionem, quae se imperitis modestiae 
nomine commendare audet, et semper vulgatae, quamvis fu- 


34, 4 Male] Male hercle eveniat verbis, nisi rem sequantur Hor. Schol. 
Cruq. p. 633a cf. Porph. Hor. ars 311 | Verbaque] Hor. ars 311 

tilis et absurdae, lectionis patrocinium profitetur. Sed quae, 
malum! est lectio, quam tantopere jactant, vulgata? Num ex 
vetustis et spectatae fidei libris profecta? Num certis emen- 
dandi legibus constituta? Minime. Illa est (*), quam in suo 
quisque libro reperit: quae, ut aliquando veteres et bonos 
Codices auctores habeat, saepius tamen e libris vitiosis et in- 
terpolatis, immo ex Editorum conjecturis, fluxit. Adeo, quid 
defendant, non intelligunt homines inepti. 


(*) Vide Cl. Ernestum Praef. ad Tacitum. 


37. Sunt ! alii, faciliores illi quidem in lectionibus, quae e 
membranis ducantur, admittendis, sed iidem in Criticorum 
emendationibus probandis difficiles et duri. Qui cum, peri- 
culo facto, senserint, se non esse eos, qui in critica ratione 
excellere possint, in eam partem deferuntur, ut omnium lo- 
corum, qui ingenio tententur, se vindices ferant. Ac temera- 
rios quidem confidentium ingeniorum impetus refutari, vete- 
rumque scriptorum monimenta sarta tecta conservari, quis, 
qui bonas literas amet, non vehementer gaudeat? Verum in 
hoc tam salutari instituto frequentius obtrectatio, quam ae- 
quitas et veri studium, versatur. Nec obscurae sunt talis ini- 
quitatis caussae. Nam, ut sumus homines, quanto praestabi- 
lior et magis expetenlda ingenii laus est, tanto impensius ei 
invidemus. Illi igitur, cum facile sentiant, sese, si laus omnis 
ingenii felicitati tribuatur, jacere, et vix honestos esse posse, 
statim se parant ad Criticorum inventa ratiunculis quibusdam 

convellenda, moliuntur, sudant, misere se torquent, ut loco 
depravato potius qualemcunque sensum affingant, quam fe- 
lix in vero reperiendo ingenium laudent. Ex qua obloquendi 
libidine, incredibile dictu est, quot quam durae et contortae 
vitiosorum locorum interpretationes manarint; si interpreta- 
tiones dicendae sunt, quae scriptorem nescio quas ineptias 
dicere cogant. Tales vindicias, tantum aberat, ut Hemsterhu- 
sius probaret, ut illis doctam aliorum audaciam praeferret. 
Sed longe optimum l et tutissimum censebat, medium sequi, 
quod tum a temeritate, tum a superstitione esset sejunctum. 


38. Etsi vero vir magnus, usu sensuque edoctus, praeclare 
Sciebat, Icaris non esse aptandas alas, hoc est, juvenes non 
temere ad Criticam adducendos esse, tamen sagacioris in- 
dolis adolescentes mature hujus artis veluti gustu quodam 
imbuebat. Quorum vires, ut erat acer et perspicax ingenio- 
rum existimator, ante sic explorabat, primum, ut eos juberet 
cogitate meditateque legere illustrem aliquem veteris scri- 
ptoris locum, v. c. Livianam praefationem, vix imitanda arte 
conscriptam, et post, quid in tali loco maxime animum pepu- 
lisset, quid maxime placuisset, sibi referre. Tum, ubi linguae 
scientiam et pulcri sensum sibi | probassent, in scriptore, ad 
talis aetatis captum accommodato, locum demonstrabat, qui 
vitium haberet nemini animadversum, idque investigare ju- 
bebat. Reperta corruptela, quam reperire interdum difficilius 
est, quam corruptis mederi, praesertim ubi mendosa scriptura 
tolerabilem, nec a re abhorrentem sensum efficiat, sed reper- 
ta corruptela, lene et blandum ab ingenio remedium postula- 
bat. In quo ut eos, qui nullum dum Critices usum haberent, 


37, 6 reperiendo: inveniendo ІІ 37, 7 cogant: cogunt Il 37, 8 Tales...pro- 

sublevaret, ipse interdum vias quasdam, quae ferre ad verum 
inveniendum possent, indicabat. Si rem acu tetigisses, can- 
dide plaudebat sollertiae tuae, et acerrimum laudis stimulum 
adhibebat: sin minus, suam ipse emendationem promebat, ut 
quaerendi et conjectandi finis fieret. Hac ratione usurpanda vir 
summus | non solum discipulis suis facultatem dabat Critices 
cognoscendae, sed eosdem etiam consuefaciebat in legendo 
judicii severitatem adhibere, et semper animum, quid intel- 
ligat, quid minus, interrogare. Et miramur, ex ejus disciplina 
plures acutioresque Criticos, quam e cujusquam ante illum, 
prodiisse? Nolim singulos ambitiose commemorare. Facile, 
qui sint, velut propria quadam nota, intelligendi et judicandi 
subtilitate cognoscuntur. Unum tamen silentio praeterire non 
possum, germanum inprimis Hemsterhusii discipulum, L. C. 
Valckenarium. Hic enim, quam a magistro accepit discipli- 
nam, ante Franequerae, nunc Leidae, ita tuetur et propagat 
ingeniis feliciter formandis, ut Hemsterhusio de vita sublato, 
nunquam defuturi sint, qui literas Hemsterhusiana raltione 
colant. Hic utriusque linguae analogiam, quam vir immorta- 
lis impertiit quidem discipulis, sed literis mandare neglexit, 
ita quasi per manus tradit aliis, ut, etiam si nemo illam literis 
prodat, tamen ad seram posteritatem perventura videatur. 


39. Quemadmodum vero aliis disciplina, sic aliis profuit sa- 
lubri consilio suppeditando. Libenter et ingenue fateri sole- 
bat vir summus, P. Wesselingius, hunc sibi studiorum recte 
instituendorum auctorem fuisse. Is Hemsterhusio collega da- 
tus, non prius Franequeram, quam in intimam ejus amicitiam 
venit: quae ex illo tempore tam sancte et constanter culta 
est, vix ut aliud par amicorum conjunctius vixerit. Erat jam 
tum in Wesselingio magna et incredibili studio parta | doctri- 
nae copia, sed aversus a critica ratione animus. Verum cum 
Hemsterhusius ei crebris sermonibus demonstrasset, nullam 
eruditionem, quamvis variam et copiosam, esse veram et ac- 
curatam sine critica disciplina posse, totam studiorum rati- 

onem commutavit, et post illa ipsa arte, quam ante oderat, 
nomen suum immortalitati commendavit. 


40. Paullo ante de ea Critices parte, quae in depravatis cor- 
rigendis versatur, quantum satis est, disputavimus. Sed 
ejusdem etiam artis est, veterum scriptorum obscuros sen- 
sus aperire: in quo, praeter vim judicandi, maxime cernitur 
illa nullis circumscripta terminis eruditio. In hac autem in- 
terpretandi ratione, quanquam alio modo, non minus vulgo, 
quam in illa emendandi, peccatur. Saepe | et Hemsterhusii et 
aliorum querelas audivimus, cum dicerent, scriptorem, quem 
quis interpretum enarrandum suscepisset, onerari iis, quae 
ad quemvis alium scriptorem scribi possent, explicari, quae 
nemo sibi explicari velit, in difficilioribus destitui lectores, 
res et sententias negligi, nihil nisi loquendi formulas enarra- 
ri, et ne illarum quidem notiones ad normam, quam perfectus 
Criticus, J. Е Gronovius dedisset, distincte et enucleate tradi, 
sed temere misceri et confundi. Hemsterhusius vero ipsum 
scriptoris argumentum amplexus, obscuriorum locorum te- 
nebras modo ex historia et antiquitatis memoria, modo ex 
temporum ratione, modo ex interiore philosophia, modo ex 
aliis artibus dispellebat: fontes, unde quidque haustum esset, 
locos aliorum auctorum, | quos scriptor, quem tractaret, vel 
imitando expressisset, vel in transitu respexisset, demonstra- 
bat: exquisitior verbi aut formulae vis si enarranda esset, non 
ille diversarum significationum, ut ita dicam, confinia con- 
fundebat, sed tenuissima et aliorum sensum fugientia discri- 
mina tam perspicue accurateque definiebat, ut in his etiam 
geometricam elegantiam facile cognosceres. 


40, 1 de ea...disputavimus: quantum satis est, diximus de ea C. p., q. 

40, 4 scriptorem: auctorem | scriptorem: auctorem, R 11 40, 5 tenuissima: te- 
nuia | perspicue accurateque: perspicua et certa ratione 

41. Animadversiones, quas scripsit, habent beatam quandam 
et felicem rerum ubertatem. Nec tamen quicquam in illis ali- 
eni est, vel longius arcessiti. Omnia et apte et suo loco di- 
cuntur; ut mirari subeat, tam longas animadversiones scribi 
potuisse. Sed talis copia facilis erat ei, qui omnes interiores 
Graeciae Latiique recessus teneret. Ne multa: habent | ejus 
commentarii in Aristophanem, Lucianum, Xenophontem 
Ephesium, Hesychium, Thomam Atticistam, alios, veris- 
simam bene interpretandi disciplinam, qua non extat exem- 
plum perfectius. Quo vehementius et justius dolemus, Coam 
Venerem, Lucianum dico, ab eo non esse absolutam, omni- 
noque pauciora, quam exspectare par erat, ex tam perenni et 
inexhausto doctrinae fonte ad communem utilitatem perma- 
nasse. 


42. Hujus rei quae caussae fuerint, cum saepenumero quaeri 
soleat, videor mihi reperisse has duas. Primum vir summus 
tanto legendi meditandique studio tenebatur, vix ut inde avel- 
li posset, et ad ea, quae per nimis multa, ut nobis quidem vi- 
detur, adversariorum volumina sparlserat, digerenda traduci. 
Ne ipse quidem diffitebatur, se ad labores, praesertim jussos, 
quibus sibi liquida illa meditandi voluptas eriperetur, paulo 
esse tardiorem. Deinde cum nihil, nisi quod omnibus nume- 
ris expletum esset, a se exire vellet, majorem posteritatis, 
quam aetatis suae, ducens rationem, lapsus est, ut fere solent 
excellentissimi quique artifices, in quandam calumniam sui, 
ut, quantumcunque adhibuisset curae et studii, tamen nihil 


41, 1 quas scripsit ejus: commata quae q. s. includunt desunt R || 
41, 5 ex tam: e 

42, 1 cum...reperisse: saepe numero quaeri solet. Equidem mihi videor 
reperisse: cum deest R Il 42, 4 majorem posteritatis, quam aetatis suae, 
ducens rationem: m. habens p., q. praesentis a., r. 

satis putaret. Ita, quod Plinius de Protogene, pictore, dicit, ir 
summa artis intentione minor erat fertilitas. Huc accedebat, 
quod, quamcunque rem tractandam sumsisset, eam ita ex- 
cutere, et cum pulvisculo exhaurire studeret, ut, qui posthac 
idem agere institueret, omnem sibi | materiam praereptam 
fateretur. Quibus de caussis memoriae suae, fidissimo cete- 
roquin omnium, quae semel legisset, audivissetve, custodi, 
irasci solebat, si vel leve quiddam, quod eodem pertineret, 
sibi post editum librum suppeditaret. 


43. Fuerunt, quibus in Luciano ornando nimis cunctatus 
videretur: a quibus petimus et quaesumus, ut ejus cuncta- 
tionem comparent cum alterius, qui post ad eundem scri- 
ptorem edendum accedere ausus est, festinatione. Reperient 
profecto, illum cunctando rem restituisse, hunc festinando 
perdidisse. 


44. Ille autem tot vigiliarum et tot annorum fructus si mi- 
nus publice apparuit, non | tamen iccirco vel exiguus esse, 
vel periisse existimandus est. Nam vix ullus sive Graecus 
sive Latinus scriptor est, in cujus margine non tales emen- 
dationes, quales a principe Criticorum proficisci par erat, 
notarit. Pleni sunt castigationum, ut paucorum recensione 
defungar, Aristophanes, Oratores Attici, Theocritus, Apollo- 
nius Rhodius, Harpocration: pleni ex poétis Latinis, Proper- 
tius, Manilius, Valerius Flaccus. Hinc igitur praesidia, hinc 
ornamenta editionibus a se curandis petant Critices studiosi. 


42, 5 in summa] Plin. nat. 35, 101 


42, 6 studeret: studebat | fateretur: inveniret ІІ 42, 7 Quibus de caussis: 
Quamobrem 

43, 1 alterius...ausus est: aliorum...ausi sunt ІІ 43, 2 hunc: hos, R 

44, 1 iccirco: idcirco, R cf. 13, 2; 35, 4; 48, 2 11 44, 2 par erat: debebant Il 
44, 3 paucorum recensione defungar: paucos tantum nominem 

Neque verendum est, ne talis thesaurus in dominos literarum 
rudes incidat, aut dissipatus pereat. Adhuc illum integrum 
servat Franciscus Hemsterhusius, unus ex tribus filiis super- 
stes, paterni ingenii, animi, et oris imago, qui phillosophiam 
et mathematicas artes cum antiquitatis eruditae scientia ita 
conjunxit, ut, qua laude magis excellat, difficile sit existi- 
mare. Sed idem inusitata liberalitate totum illum thesaurum 
Bibliothecae publicae Leidensi, post fata sua, donare con- 
stituit, jam nunc fidem suam per me omnibus ita astringens, 
ut haec publica voluntatis declaratio testamenti vim habere 
possit. Sic facere decebat filium, qui nobis patrem cum aliis 
virtutibus, tum animi magnitudine reddit. 


45. Satis multa de Hemsterhusii ingenio et doctrina diximus. 
Nunc animum contemplemur, utrique facultati vel parem, 
vel superiorem. Nec alienum est, qui Critici nostri animus 
et mores fuerint, quaelrere, praesertim cum de Criticorum 
moribus ea inveteraverit opinio, ut nullum eruditorum ge- 
nus ferocius, truculentius, magisque contentiosum habeatur. 
Equidem negare non possum, tales et olim fuisse, et fortasse 
etiam nunc esse. Addo etiam, ridiculas istorum pugnas de 
verbis et parvi momenti rebus Criticam non leviter infamasse. 
Veruntamen quis tam iniquus judex est, ut hominum vitium 
ad artis contemtionem trahat? Nisi vero Jurisprudentia con- 
temnenda est, quod inter Jurisconsultos rabulae, aut Medici- 
na, quod inter Medicos circulatores reperiuntur. Nolim hujus 
opinionis levitatem cum pari conjunctam iniquitate, pluribus 


44, 6 antiquitatis eruditae: e. a. 

45, 3 fortasse: forte, R 1145,5 contemtionem: contemtum Il 45, 6 contem- 
nenda est: contemni debet ІІ 45, 7 cum...inquitate, pluribus: et iniquitatem 
pluribus: post iniquitate comma deest R 

verbis refellere. Sunt Hemsterhusii mores optima Criticorum 
apologia. Cujus enim falmam et existimationem ille unquam 
scriptis suis laesit? Cujus dissensionem, in tanto doctrinae 
fastigio, non facile ac leniter tulit? Ne tum quidem, cum res 
et locus postularent, superbiam maximis meritis quaesitam 
sumsit. Quid? tantum abfuit, ut aliorum errores exagitaret, ut 
stultos etiam patientius ferret, quam necesse videretur. Erat 
Theologus, qui saepe in circulis, ipso praesente, Pindaros, 
Sophocles et Demosthenes, quos nunquam legerat, loquere- 
tur, eosque velut in lance positos modo tolleret judicio suo, 
modo deprimeret, omninoque, ut in Latinorum proverbio 
est, spectante Roscio, gestum in scena ageret. Cum Joannes 
Albertus, et ceteri, qui aderant, intentis in Hemsterhusium 
oculis exspectarent, ut hominis vanitatem et impuldentiam 
comprimeret, ille ne verbum quidem. Cur enim, dicebat, 
hunc minus patiar ingenio suo frui, quam alios, coram me et 
Schultensio, in pari inscitia, de pulpitis jactantes Graecarum 
et Orientalium scientiam literarum? 


46. Sed non est, quod magnopere miremur aut aliorum in- 
tolerabilem fastum et superbiam, aut hujus amabilem hu- 
manitatem. Illi enim ex his studiis nullum, nisi eruditionis, 
fructum petunt: cujus vis quae potest esse in animum et mo- 
res? Hic non unam eruditionem, sed inprimis vitae et morum 
elegantiam, omninoque veram sapientiam inde sibi hauri- 


45, 10 Roscio] Cic. de orat. 2, 233 


45, 8 dissensionem: dissensum ll 45, 9 sumsit: sumebat | abfuit: aberat Il 
45, 10 Theologus: deest, В 1145, 10-11 deprimeret...ceteri: deprimeret. Cum 
ceteri ІІ 45, 11 Hemsterhusium: eum | et impudentiam: desunt || 45, 12 alios, 
coram: concionatores sacros, qui coram: alios, qui coram R | de pulpitis 
jactantes: jactant 

46, 2 Illi enim: Nam illi 

endam ducebat. Ac morum quidem venustas non solum per 
ejus libros fusa est, | sed etiam in sermonibus, omnibusque 
vitae actionibus ita lucebat, ut non tam sibi et Musis vixisse, 
quam inter fortunatos beatosque homines aetatem egisse vi- 
deretur. Sermo familiaris etsi tam accuratus et eruditus erat, 
ut meditatum diceres, tamen nihil habebat affectationis mo- 
lestae. Immo haec gravitas temperabatur incredibili humani- 
tatis festivitatisque condimento. Nam et ipse naturae vi ab- 
undabat sale atque urbanitate, et praeterea omnem leporum 
et facetiarum florem ex antiquis et novis scriptoribus libarat. 
Itaque vix alium ex eruditorum ordine vidimus, cujus con- 
suetudo a principibus etiam viris impensius expeteretur. Non 
habet patria proceres illustriores, prudentiores, et bonis arti- 
bus ad omnem humanitatem magis | excultos, quam fratres, 
Guilielmum et Carolum Bentickios. Atqui illi fateri et prae 
se ferre non dubitabant, se nunquam, nisi meliores aliqua 
parte et doctiores, ab Hemsterhusio discessisse. Ac nescio, 
majorine gloriae sit Hemsterhusio, Bentinckiis placuisse, an 
Bentinckiis, Hemsterhusii virtutes intellexisse. 


47. Animus ejus erat, qualem esse oportebat tot sapientum 
praeceptis conformatum, unius verae et solidae virtutis ad- 
mirator, contemtor rerum fluxarum et humilium. Roboris 
quantum in eo fuerit, hoc documento cognoscere licet. Ve- 
nerant ad eum Franequeram nobilissimi e primaria gente 
Wassenaria hospites, biduum hilare sumturi. Cum omnes 
aclcubuissent, animis ad laetitiam remissis, ecce, literis fit 
certior, filium summae spei, Jacobum, qui sibi decus ex mi- 


46, 4 beatosque: et beatos, R It 46, 7 naturae vi abundabat sale atque 
urbanitate: s. atque u. a. ІІ 46, 8 impensius: vehementius 

47, 1 qualem esse oportebat: qualis e. debebat: qualem e. debebat R I 
conformatum: conformatus 

litia navali petebat, procul a patria morte immatura periisse. 
Quid ille? Vultu nihil mutato seponit literas, simulat hilarita- 
tem, acerbissimumque dolorem per biduum pectore premit, 
quod jucunditatem, cui se hospites dederant, muliebri et nihil 
profutura ejulatione contaminari nolebat. Tali constantia ger- 
manus ille Socraticae disciplinae alumnus, Xenophon, nun- 
tiata inter sacrificandum filii Grylli morte, luctum distulit, 
dum solemne sacrificium peregisset. 


48. Ostentationem et inanem pompam oderat cum in reli- 
qua vita, tum in docendo; ut exteri, qui ad ejus lectiones 
venis|sent, vix crederent, hunc esse Шит Hemsterhusium, 
de quo tot ac tanta praedicari audivissent. Famae et magnae 
de se opinionis prope negligens erat, minime omnium curans 
plausum vulgi, cui propterea paene ignotus vixit. At quo mi- 
nus gloriam venabatur, eo magis ad eum sponte veniebat. 
Quis enim nescit, omnes omnium gentium eruditos una voce, 
una sententia regnum in literis ad ipsum detulisse? 


49. Prudentia, dubito, an unquam major et praestantior fuerit 
in ullo homine erudito. Credebat Epicharmo, nervos et artus 
prudentiae esse, non temere credere, tenebatque, si quis ali- 
us, artem difficillimam tacendi suo tempore, et loquendi. In 
consilio capiendo cautus, | consideratus, et, si quaeris, len- 
tus: quippe omnes in utramque partem rationes videbat, et 
magno judicio ponderabat: sed idem, ubi semel quid decre- 


47, 5] e.g. Plut. consol. ad Apoll. 118f 
49, 1 Epicharmo] Q. Cic. per. 39; 23 B 13 DK 


47, 3 morte immatura: i. m., R 

47, 4 jucunditatem, cui se hospites dederant, muliebri: hospitum j. m. Il 
47, 5 nuntiata: nunciata, R 

48, 2 minime: et m. | curans plausum: curabat laudem | propterea: idcir- 
co, R (adscripto etiam in margine idcirco) cf. 13, 2; 35, 4; 44, 1148, 3 At: 
Sed | veniebat: confluebat 

visset, constans et firmus. Alienus a suspicionibus: sed idem 
latebrarum, quae in animis hominum sint, sagacissimus ex- 
plorator. 


50. Sed prudentia, quae vitam privatam attingit, si in eo sum- 
ma et singularis fuit, forsitan minus mirum videatur. Unde 
vero ille, qui nullam reipublicae partem attigisset, tantam 
hauserat rerum civilium scientiam? Nempe cum eam non 
experiundo sibi comparare posset, usus et experientiae vi- 
cariam adscivit philosophiam, inprimisque omnis priscae 
et recentioris aetatis historiam. Ex qua virltute Academia 
Batava uberrimum fructum tulit. Nactus enim amplissimum 
theatrum, in quo civilis illa prudentia spectaretur, foedera- 
torum Belgarum historiam nova et inusitata ratione tradere 
coepit. Indagabat veras caussas, ex quibus res gestae pen- 
derent, remotis simulationum involucris, quibus tegerentur; 
consilia principum et populorum cur bene, cur secus ceci- 
dissent, explicabat; quid expetendum, quid fugiendum esset, 
demonstrabat; efficiebatque adeo, ut disciplina sua pruden- 
tiae civilis magistra et esset et haberetur. Inprimis heroum 
Batavorum ingenia et mores tanto artificio pingebat, ut non 
literarum Professorem, sed Polybium aut Tacitum cathedrae 
impositum dixisses. 


51. Tali | ingenio, doctrina et sapientia fuit Hemsterhusius, 
cujus similem Criticum nos haud vidimus; posteri ut videant, 
bonarum literarum caussa vehementer optamus. 


FINIS. 


49, 3 sint: sunt, R 

50, 1 forsitan: fortasse, R ІІ 50, 5 spectaretur: spectari posset ІІ 50, 6 te- 
gerentur...efficiebatque: commata loco semicolorum | 50, 7 dixisses: pu- 
tasses, R 

51 vidimus: post v. loco semicoli comma, R 


p. 77 


APPENDIX 
ET 
INDEX NOMINUM 


APPENDIX 


Ludovici Caspari Valckenarii observationes MSS. 

L.c.v, obs. ad D.R. elogium T.H. editio Prima p. 17 sgq 


P. 17 non C ... cülpa] Quinimo illorum culpa fuit; cur enim istis, 
quos designas, aures praebuerunt? ut ut vera sunt quae narras, quod 
pace Tua dictum sit, nollem tam aperte narrari res oblivioni potius 
tradendas. Erit aliquando tempus, ni vanus sum augur, quo Tutemet 
ista talia, quae sanguine iünctis accident acerbissima, scripta nolis. 
H....filio et nepotibus accidet ista narratio etiam permolesta. 
Quae subjicis — sed haec latere melitis est etc.: quid tandem sibi 
volúnt? poteratne ea res clarius in lucem proferri? 

P.18 Talis stultitia in philosophos — cadere poterat] qualis stultitia? 
üt humaniores literas abiicerent? sed ab angustis dicis compendiis 
profectos. 

Ibid. Berglerus — veteris philosophiae scientia — excellens] quo in 
libro B. scientiam istam patefecit? 

21 - 22 - si quis — per invidiam allatraret] Nonnullis eum etiam in 
finem hune libellum scripsisse videberis, át haberes occasionem B: 
deprimendi B. deprimendi. 

P. 24 prope tota facta est disciplina verborum.] an talis evaderet 
nostra disciplina absque Mathematicis & Philosophis? 

Ibid. — literatores de — contemtú e cathedris declamarünt.] ..... 

P. 26 quin suaviter rideret recentiores Poetarum interpretes] ..... 
P. 29 Jaudato magis, quam lecto] Nihil veriüs arbitror. 


L.c.: i .e. Ludovici Caspari Valckenarii observationes ad Davidis Ruhnke- 
nii etc. | P. 17: v. 14, 4 Il H....: i. e. Hemsterhusii ll sed haec: v. 14, 6 Il P. 
18: v. 14, 9 1 Ibid.: v. 14, 11 1121 — 22: v. 15, 3 l| B-deprimendi:- vindictam? 
superscr. Il P. 24: v. 19, 5 Il Ibid.: v. 79, 611 P. 26: v. 21, 21 P. 29: v. 24, 4 

Schultensius Albertus 27, 5; 45, 
12 

Sextus Empiricus 8, 3 

Socrates 13, 1; 47, 5 

Sophocles 45, 10 

Valckenarius L. C. 38, 10-12 

Vandali 35, 3 

Varro 28, 5 


INDEX NOMINUM 41 


Venus 41, 5 Xenophon (Socratis discipulus) 

Observationes Valckenarii 


Imagines phototypice expressae: 
Universiteitsbibliotheek Leiden 754 D 25 


